Diari Oficial de la Generalitat Valenciana


Sumari del DOGV 6639, del 27-10-2011 (2011/10942)

RESOLUCIÓ de 25 d'octubre de 2011, de la directora de l'Agència Valenciana de Mobilitat, per la qual s'autoritza a prendre servici en l'àmbit funcional de Cheste als titulars d'autoritzacions de taxi de l'Àrea de Prestació Conjunta de València, en ocasió de la celebració del Gran Premi de Motociclisme de la Comunitat Valenciana
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6639

Data del DOGV
:   27-10-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/10851


Data del document
:   25-10-2011

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * empresa privada

RESOLUCIÓ de 25 d'octubre de 2011, de la directora de l'Agència Valenciana de Mobilitat, per la qual s'autoritza a prendre servici en l'àmbit funcional de Cheste als titulars d'autoritzacions de taxi de l'Àrea de Prestació Conjunta de València, en ocasió de la celebració del Gran Premi de Motociclisme de la Comunitat Valenciana [2011/10633]  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe les condicions específiques en què les autoritzacions que tenen la residència en una determinada àrea funcional puguen prendre servici en altres àrees funcionals. Esta possibilitat es troba desplegada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
  
La celebració durant els pròxims dies 4, 5 i 6 de novembre del Gran Premi de Motociclisme de la Comunitat Valenciana, en el circuit Ricardo Tormo de Cheste, comportarà un important increment de les necessitats de mobilitat en el municipi esmentat, el qual durant eixos dies rebrà milers d'aficionats a eixe esport procedents de tot el món.  
  
El destí possible de molts d'estos desplaçaments és l'Àrea de Prestació Conjunta del Taxi de València, i a fi de garantir una oferta de servici de taxi adequada a l'important increment de la demanda d'este servici de transport durant els dies de celebració del Gran Premi es considera oportú permetre que els taxis de l'Àrea de Prestació Conjunta de València puguen prendre servici a Cheste.  
Pel que s'ha exposat anteriorment i fent ús de les atribucions conferides per l'article 23 de l'Acord de 5 d'octubre de 2001, del Consell de la Generalitat Valenciana, pel qual s'aproven els Estatuts de l'Entitat Pública de Transport Metropolità de València, resolc:  
  
Primer. Autorització per a la presa de servici de taxi  
Durant els dies 3, 4, 5 i 6 de novembre de 2011, els titulars d'autoritzacions de taxi que tenen la residència a l'Àrea de Prestació Conjunta de València estaran autoritzats a prendre servici en l'àmbit funcional de Cheste.  
  
Segon. Efectivitat del dia de descans obligatori i limitació diària en la prestació del servici  
L'autorització concedida en la present resolució s'entén sense perjuí de les limitacions horàries i dels dies de descans vigents per als titulars de l'Àrea de Prestació Conjunta de València, els quals se seguiran respectant durant estes dates.  
  
Tercer. Efectes  
La present resolució tindrà efectes des de l'endemà de la seua publicació en el Diari Oficial de la Comunitat Valenciana.  
  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, cal interposar en el termini d'un mes, comptador des de l'endemà de la publicació, recurs d'alçada davant de la consellera d'Infraestructures, Territori i Medi Ambient, com a òrgan competent per a la seua tramitació, tot això de conformitat amb el que disposa l'article 107 i següents de la llei esmentada i sense perjuí que es puguen interposar qualssevol altres recursos que s'estimen oportuns.  
  
  
Burjassot, 25 d'octubre de 2011.- La directora: Mar Martínez Aparicio.